
„БАС“- Београдска аутобуска станица а.д. Београд, са седиштем у Београду – Нови Београд, ул. Антифашистичке борбе 46, ПИБ: 100000694, као власник непокретности, објављује



ЈАВНИ ПОЗИВ
за пoдношење понуда за учешће у поступку који се спроводи ради отуђења непокретности у својини „БАС“- Београдска аутобуска станица а.д. Београд



Предмет продаје:
1.  Непокретности у власништву „БАС“- Београдска аутобуска станица а.д. Београд, које се налазе на катастарској парцели број 13532/1 КО Чукарица (Београд):
а) Зграда пословних услуга “Ресторан Голф“ – број објекта 1, површине        515 м2, заједно са посебним деловима који се налазе у оквиру истог и то :
· Пословни простор угоститељства (кроз подрум и приземље), евиденцијски број 1, број посебног дела 1, површине 816 м2, 
· Пословни простор за који није утврђена делатност, евиденцијски број 2, број посебног дела 2, површине 283 м2
б) Помоћна зграда, број објекта 6, површине 127 м2
в) Зграда угоститељства- отворена тераса, број објекта 7, корисне површине 828 м2
г) Пословна зграда за коју није утврђена делатност, број објекта 8, корисне површине 294 м2, конструктивно и функционално повезана са објектом број 1.

     	заједно са земљиштем под наведеним објектима.
2. Сва уписана у СКН за кп.бр.13532/1 КО Чукарица стварна права чији је титулар „БАС“- Београдска аутобуска станица а.д. Београд (пренос уз накнаду)
3. Све непокретности описане у тач. (1) и (2) заједно означене као „Непокретност“ и/или „Непокретности“.

Достављање понуда:
Понуде се достављају на приложеном обрасцу у затвореној коверти најкасније до 15. децембра 2025. године до 12:00 часова, лично или поштом на адресу:

„БАС“- Београдска аутобуска станица а.д. Београд
Милутина Миланковића 34
11070 Нови Београд
са назнаком: „Понуда за куповину непокретности – не отварати “
Понуда се сматра благовременом ако је пристигла у Друштво најкасније до 15. децембра 2025. године до 12:00 часова. Понуда која стигне након овог рока сматра се неблаговременом, без обзира на дан и час њене предаје пошти или другом достављачу. 
Образац понуде мора бити читко попуњен и потписан.

2. Услови и начин пoдношења понуда:
I Правна лица
[bookmark: _Hlk206538479]Потпуна понуда правног лица мора да садржи назив, седиште, ПИБ, матични број, број телефона, електронску адресу (e-mail), број текућег рачуна, име и презиме заступника правног лица, број личне карте/пасоша заступника и име особе за контакт. Понуда такође садржи и укупну понуђену цену непокретности исказану у еврима, као и изјаву понуђача. 
Правна лица достављају:
· Попуњен образац понуде
· Оригинал доказа у уплати депозита (потврда банке)
· [bookmark: _Hlk206459897]Попуњен образац изјаве подносиоца понуде о обиласку локације
· Извод из регистра привредних субјеката (не старији од 30 дана)
· Овлашћење/ пуномоћје за лице које потписује понуду

II Физичка лица
Потпуна понуда физичког лица мора да садржи име и презиме, адресу, број личне карте, матични број, број текућег рачуна, број телефона и електронску адресу (e-mail). Понуда такође садржи и укупну понуђену цену непокретности исказану у еврима, као и изјаву понуђача. 

Физичка лица достављају:
· Попуњен образац понуде
· Оригинал доказа у уплати депозита (потврда банке)
· Попуњен образац изјаве подносиоца понуде о обиласку локације
· Фотокопију личне карте

Обрасци понуде и изјаве морају бити читко попуњени и потписани.

Рангирање понуда

Све благовремене и потпуне понуде биће узете у разматрање и рангиране искључиво према висини понуђене купопродајне цене, тако да се формира ранг-листа понуђача од најповољније до најниже понуде.

Ранг-листа понуђача сачињава се од стране Комисије одмах по окончању поступка отварања и провере понуда и представља саставни део Записника Комисије.

Депозит понуђача који није најбоље рангиран биће враћен у року од петнаест (15) дана од дана достављања обавештења о избору најповољније понуде, осим депозитa понуђача који је рангиран као други по реду.




Избор најповољнијег понуђача, закључење уговора и исплата купопродајне цене

По окончању поступка, Друштво ће извршити избор најповољнијег понуђача и том понуђачу доставити Обавештење о прихватању понуде и избору најповољнијег понуђача (у даљем тексту: Обавештење). 

Достављањем Обавештења сматра се да је понуда понуђача у целости прихваћена и тиме настају обавезе страна у складу са овим јавним позивом. Обавештење садржи инструкције за уплату купопродајне цене и рокове за закључење уговора.

Уколико изабрани понуђач не изврши уплату или не приступи закључењу уговора у остављеним роковима, сматра се да је одустао од понуде и губи право на повраћај депозита, а Друштво може понудити закључење уговора следећем рангираном понуђачу.

Исплата купопродајне цене врши се у динарској противвредности по средњем званичном курсу Народне банке Србије на дан уплате, у корист означеног рачуна Продавца: 200-0810000009126-22, који се води код Банке Поштанска штедионица а.д. Београд



Депозит

[bookmark: _Hlk210093640]Депозит у износу од три-стотине-хиљада-евра (300.000 ЕУР), потребно је уплатити у динарској противвредности по средњем званичном курсу Народне банке Србије на рачун 200-0810000009126-22, који се води код  Банке Поштанска штедионица а.д. Београд.  
Сви подносиоци понуда морају доставити оригинал доказа о уплати депозита на наведени износ (потврду банке).
Депозит мора бити уплаћен од стране подносиоца понуде или у његово име уз приложено овлашћење.
Учесник који понуди највиши износ купопродајне цене а одустане од дате понуде, односно не закључи уговор или не плати купопродајну цену у роковима и на начин који ће бити дефинисани у обавештењу о прихватању понуде, губи право на повраћај депозита.
У случају неблаговремене уплате купопродајне цене, Друштво има право да одустане од уговора без даљег рока и задржи депозит.
Понуђачима чије понуде не буду прихваћене као најповољнија понуда, уплаћени депозит биће враћен у року од највише петнаест (15) дана од дана доношења одлуке о избору најповољнијег понуђача, односно од дана обуставе поступка уколико се исти не оконча избором понуђача.

Остало
Поступак отуђења непокретности путем продаје спроводи Комисија.

Свим подносиоцима понуде ће након спроведеног поступка бити достављено обавештење о избору најповољнијег понуђача, односно обавештење о обустави поступка.

Трошкови овере као и остали трошкови, пореске обавезе које прате промет предметних непокретности и друге јавне дажбине којe настају у вези са закључењем и спровођењем уговора о купопродаји непокретности падају на терет купца.

Купац нити учесник у поступку не може бити лице запослено, односно на било који начин ангажовано у Акционарском друштву.

Непокретност се продаје у виђеном стању („виђено–купљено“), без права купца на накнадну рекламацију у погледу материјалних недостатака, било видљивих или скривених. 

Продавац се у потпуности ограђује од одговорности за евентуалне материјалне недостатке на непокретности, као и за све чињеничне и фактичке карактеристике непокретности, укључујући стање објеката, инсталација и инфраструктуре.

Продавац се ограђује и у погледу евентуалних правних недостатака, при чему се купац упућује на начело поузданости уписа у јавни регистар права на непокретностима (Катастар непокретности). Сваки понуђач и/или купац дужан је да се пре подношења понуде, односно пре закључења уговора, самостално и детаљно информише о правном статусу и стању непокретности увидом у одговарајуће јавне регистре, документацију и друге релевантне изворе, те подношење понуде подразумева да је такав увид извршен и да су све правне чињенице у вези са непокретношћу познате понуђачу, одн. купцу.

Продавац неће сносити никакву одговорност, нити ће бити дужан да надокнади било какву штету, трошкове или друге последице које би понуђач или купац могао да претрпи у вези са учешћем у овом поступку, подношењем понуде, закључењем уговора или коришћењем непокретности. 

Подношењем понуде понуђач потврђује да прихвата све услове из овог јавног позива, да је непокретност обишао и да је у потпуности упознат са њеним стварним и правним стањем.
                
Друштво задржава право да не прихвати ниједну понуду и да поступак обустави без образложења и без било какве одговорности према понуђачима.


Све потребне информације поводом овог огласа ( текст јавног позива, образац понуде, образац изјаве подносиоца понуде о посети локације , као и увид у документацију у вези са непокретности (извод из листа непокретности) могу се добити у просторијама Друштва на адреси Милутина Миланковића 34, канцеларија број 7,  у времену од  10 до 13 часова или путем телефона број: 011/ 7621-452 , као и електронским путем на e-mail: sekretarijat@bas.rs.
Разгледање непокретности може се обавити сваког радног дана од 25. новембра 2025. године до 12. децембра 2025. године у периоду од 10 до 12 часова уз обавезну претходну најаву и идентификацију (за физичко лице – достављање фотокопије личне карте, а за представника правног лица  - овлашћење правног лица).






